Lav et referat af nedenstående tekst:

Tekst:
Kuglerne fra pistolen var målrettet mod både øjne og ører, og fire tænder blev desuden skudt ud. Osvalds ejer, Anne Kudahl, fandt lørdag aften Osvald komme krybende ind ad døren hårdt medtaget. - Først blev jeg helt vildt ked af det og tænkte, at han var blevet kørt ned, for han var helt bulet i hovedet. Men så kunne jeg se en softgun-kugle, der sad fast i hans læbe, og så blev jeg selvfølgelig rasende, siger Anne Kudahl. Også hos Dyrenes Beskyttelse vækker sagen harme. - Det her er noget af det mest voldsomme, jeg har set. Der er virkelig tale om en kat, der har lidt, siger Lotte Brink, dyrlæge ved Dyrenes Beskyttelse. I dag, tre dage efter mishandlingen, er Osvald på smertestillende medicin og i bedring. Han leger glad med mikrofonen, da TV2/Nord er forbi. Tænderne får han aldrig tilbage, og han bliver sandsynligvis blind på højre øje. Anne Kudahl har meldt sagen til politiet. Dansk Dyreværn Aarhus har udlovet en dusør på 5000 kroner til folk, der har opklarende oplysninger i sagen.

Referat:
Lørdag aften blev katten Osvald mishandlet med en softgun i Gedsted. Han er i dag medtaget, men i bedring.